Pinyin

Hanyu Pinyin () atau Pinyin merupakan sistem perumian Bahasa Mandarin Baku yang paling kerap digunakan. Hanyu bermaksud "Bahasa Cina", pin bermaksud "eja" manakala yin bermaksud "bunyi". Pinyin juga dikenali sebagai skema huruf fonetik Cina ().

Sistem tulisan Pinyin menggunakan huruf rumi untuk mewakili bunyi-bunyi dalam bahasa Mandarin baku. Cara huruf-huruf ini mewakili bunyi bahasa Mandarin baku berbeza berbanding bahasa lain yang ditulis dalam abjad rumi. Contohnya, bunyi-bunyi yang ditandai dalam pinyin dalam bentuk b dan g lebih dekat menyerupai bunyi-bunyi yang ditandai p dan k dalam kegunaan huruf rumi oleh sestengah bahasa Barat seperti bahasa Perancis. Huruf-huruf lain, seperti q, ü atau zh, menandai bunyi-bunyi yang tidak dapat disamakan kepada mana-mana bunyi bahasa Inggeris atau Melayu dengan tepatnya.

Dengan membolehkan huruf rumi merujuk kepada bunyi tertentu dalam bahasa Cina, pinyin menghasilkan perumian yang padat dan tepat, menjadikannya mudah untuk penutur bahasa Cina sebagai bahasa ibunda serta pengkaji bahasa ini. Namun, kemungkinan besar bahawa seseorang yang belum mengkaji bahasa Cina atau sistem pinyin akan banyak tersalah lafaz perkataan bahasa ini. Masalah ini tidak semendalam begini dengan sistem perumian awal seperti Wade-Giles.

Sejarah 
Pinyin dimajukan oleh Zhou Youguang (1905–).  Zhou sedang bekerja di sebuah bank di bandaraya New York apabila beliau memutuskan untuk kembali ke China untuk membantu membangkitkan negara selepas perang. Beliau menjadi seorang profesor ekonomi di Shanghai. Kemudian beliau beralih ke bahasa dan penulisan, satu langkah yang banyak melindungi beliau daripada kemarahan Revolusi Kebudayaan Mao Zedong. Pada tahun 1950-an, beliau mula mengembangkan pinyin yang membantu berjuta-juta rakyat China — yang sukar memahami tulisan Cina — belajar membaca dan menulis.

Edisi pertama Hanyu Pinyin diluluskan dan diterima guna pada Sesi Kelima Kongres Rakyat Kebangsaan Pertama pada 11 Februari 1958. Kemudian, pinyin diperkenalkan di sekolah rendah sebagai kaedah mengajar sebutan Bahasa Mandarin Baku, serta digunakan untuk meningkatkan kadar celik huruf di kalangan golongan dewasa. Pada tahun 2001, Kerajaan China mengeluarkan Undang-undang Bahasa Umum Kebangsaan, yang menyediakan asas undang-undang untuk penggunaan pinyin.

Sistem Hanyu Pinyin mengatasi sistem-sistem perumian terdahulu seperti Wade-Giles (1859; diubahsuai 1892) dan Perumian Peta Pos China, dan menggantikan Zhuyin sebagai kaedah panduan fonetik Cina di tanah besar China. Pada tahun 1979, Hanyu Pinyin diterima guna oleh Pertubuhan Piawaian Antarabangsa (ISO) sebagai perumian piawai untuk bahasa Cina moden (ISO-7098:1991). Pinyin juga diterima oleh Pemerintah Singapura, Pustaka Kongres, Persatuan Perpustakaan Amerika, banyak lagi institusi antarabangsa. Pinyin juga menjadi alat yang berguna untuk menginput teks Cina ke dalam komputer.

Sebutan

Awalan 
Dalam setiap sel berikut, baris atas memaparkan IPA, manakala baris bawah memaparkan pinyin.

1  secara fonetiknya boleh menjadi  (frikatif retrofleks bersuara). Sebutan ini berbeza-beza antara para penuturnya, dan bukannya dua bunyi berasingan.
2 huruf "w" boleh dianggap sebagai awalan atau akhiran, dan disebut sebagai  atau 
3 huruf "y" boleh dianggap sebagai awalan atau akhiran, dan disebut sebagai  atau 

Susunan biasa (tidak termasuk w dan y), yang dipetik dari sistem Zhuyin, ialah seperti berikut:

Akhiran 
Dalam setiap sel berikut, baris atas memaparkan IPA, baris tengah bagi pinyin dalam keadaan tunggal (tiada awalan), dan baris ketiga untuk pinyin bagi gabungan bersama awalan. Selain akhiran yang dimodifikasi dengan -r, yang tidak dipaparkan dalam jadual berikut, berikut merupakan jadual lengkap segala akhiran yang boleh dibentuk. 1

Adalah mustahak untuk ditunjukkan bahawa cuma ada tiga konsonan akhiran suku kata iaitu dalam bahasa Mandarin baku, iaitu -n dnd -ng, dan -r yang disertakan sebagai akiran nahu. Jika anda terlihat suku kata Cina yang berakhir dengan konsonan selain yang tersebut tadi, sama ada suku kata itu berasal dari bahasa-bahasa selain Mandarin (bahasa Cina selatan seperti bahasa Kantonis, atau bahasa kaum minoriti China), atau sistem rumi selain pinyin digunakan (di mana konsonan akhiran digunakan untuk menandakan nada).

1 /ər/ (, , dsb.) ditulis sebagai er. Bagi akhiran lain yang dibentuk dengan -r, pinyin tidak menggunakan daftar eja khusus; seseorang boleh menokok -r pada akhiran yang digabungkan dengannya, tanpa mengendahkan mana-mana perubahan bunyi yang mungkin berlaku dalam proses tersebut. Untuk maklumat dalam perubahan bunyi berkaitan -r akhiran, sila rujuk Bahasa Mandarin Baku.
2 "ü" ditulis sebagai "u" selepas j, q, x, atau y.
3 "uo" ditulis sebagai "o" selepas b, p, m, atau f.

Tambahan pula, ê  digunakan untuk mewakili beberapa kata seru.

Nada 

Sistem pinyin juga menyertakan simbol suprasegmental untuk mewakili empat nada bahasa Mandarin. Setiap ton ditandai dengan tanda diakritik di atas huruf vokal bukan medial. Kebanyakan buku-buku di China mencampuri fon, dengan vokal bertanda nada dikemukakan dalam fon yang berbeza dengan huruf-huruf lain, suatu amalan yang sering menimbulkan penampilan yang kurang menyenangkan mata bag teks pinyin. Gaya yang barangkali berdasarkan had teknikal awal, telah menyebabkan ramai orang percaya bahawa hukum pinyin mewajibkan amalan ini dan juga penggunaan "" (tiada lengkuk di atas) sebagai ganti gaya standard huruf "a" yang didapati dalam kebanyakan fon. Bagaimanapun, peraturan rasmi Hanyu Pinyin, tidak mewajibkan amalan sedemikian. Adalah diingatkan bahawa tanda nada juga boleh muncul pada huruf konsonan dalam sesetengah kata seru.

 Nada pertama (Nada rata atau tahap tinggi) diwakili makron (ˉ) yang dibubuh pada huruf vokal pinyin:
 
 Nada kedua (Nada Naik atau Naik Tinggi) diwakili tanda akut (ˊ):
 
 Nada ketiga (Nada Turun-Naik atau Rendah) diwakili tanda karon/háček ( ˇ ). Ingat, secara rasmi ini bukanlah breve ( ˘ ) yang ketiadaan bucu tajam di bawah, meskipun salah guna ini amat kerap dijumpai di Internet.  
 
 Nada keempat (Nada Turun atau Nada Tinggi-Turun) diwakili tanda grave (ˋ):
 
 Nada kelima atau neutral diwakili huruf vokal normal tanpa apa-apa tanda: 
 
(Kadang-kala, ini juga ditulis dengan titik sebelum suku kata; contohnya, ·ma.)

Sungguhpun tanda nada ini biasanya cuma didapati dalam buku teks pembelajaran bahasa Mandarin bagi murid sekolah atau pelajar asing, namun tanda-tanda ini penting untuk sebutan tepat suku kata bahasa Mandarin, seperti dipaparkan contoh klasik berikut bagi lima aksara Cina yang sebutannya berbeza pada nada sahaja:

Angka sebagai ganti tanda nada 
Oleh sebab kebanyakan papan kekunci dan fon komputer tidak mengandungi tanda makron atau karon, penggunaan digit untuk mewakili nada diamalkan pada akhir setiap suku kata. Contohnya, "tóng" (tong dengan nada menaik) ditaip sebagai "tong2".

Digit yang dipakai bagi setiap nada adalah seperti susunan yang dinyatakan di atas (kecuali "nada kelima" yang, selain dinomborkan 5, juga langsung tidak bernombor atau dinomborkan 0, seperti ma0 (, aksara soalan).

Hukum kedudukan tanda nada 
Peraturan bagi menentukan pada bunyi vokal yang mana tanda nada hendaklah dibubuh adalah seperti berikut:
 Jika terdapat lebih daripada satu huruf vokal dan huruf vokal pertama ialah i, u, atau ü, maka tanda nada muncul pada huruf vokal kedua.
 Pada kes-kes lain, tanda nada sentiasa muncul pada huruf vokal pertama.

(y dan w tidak dianggap sebagai huruf vokal bagi hukum ini.)

Sebab-sebab di sebalik peraturan ini adalah kes diftong dan triftong, i, u, dan ü (serta kesamaan daftar ejanya y dan w apabila tiadanya konsonan awalan) dianggap sebagai luncuran medial dan bukannya sebahagian nukleus suku kata dalam fonologi bahasa Mandarin. Peraturan ini memastikan bahawa tanda nada sentiasa muncul pada nukleus suku kata.

Satu lagi algoritma bagi menentukan kedudukan tanda nada adalah seperti berikut:

 Mula-mula sekali, cari huruf "a" atau "e". Jika mana-mana vokal itu ada, maka vokal itulah yang mengambil tanda nada. Tiada satu sukukata pinyin pun yang mengandungi kedua-dua huruf "a" dan "e".
 Jika tiadanya huruf "a" atau "e", cari gugusan "ou". Jika "ou" ada, maka huruf "o" mengambil tanda nada.
 Jika kes-kes di atas tidak benar, maka huruf vokal terakhir dalam sukukata mengambil tanda nada.

Cara sebutan dalam konteks bahasa lain 
Berikut merupakan cara menyebut bunyi-bunyi dalam pinyin melalui bandingan dengan bunyi-bunyi bahasa Melayu (melainkan dinyatakan sebaliknya, kerana bukan semua bunyi dalam bahasa Mandarin wujud dalam bahasa Melayu).

Sebutan bagi awalan

Sebutan bagi akhiran 
Berikut adalah senarai penuh akhiran yang wujud dalam bahasa Mandarin Baku.

Untuk mencari akhiran yang diberi:
 Gugurkan konsonan awalan. Bagi zh-, ch-, sh-, kedua-dua huruf perlu digugurkan kerana setiap satunya merupakan gugusan dua huruf bagi satu konsonan tunggal.
 Meskipun y- dan w- dalah konsonan namun kedua-duanya boleh dianggap sebagai sebahagian daripada akhiran, maka jangan gugurkannya.
 Suku kata yang bermula dengan y- dan w- boleh dianggap sebagai bentuk berdikari bagi akhiran "i, u, ü" dan akhiran yang bermula dengan "i-, u-, ü-".
 Jika sesuatu suku kata bermula dengan j-, q-, x-, atau y-, dan akhirannya ialah -u atau bermula dengan -u-, maka ubahkan -u atau -u- menjadi -ü atau -ü-.
{| class="wikitable" style="font-size: 95%"
!Pinyin||IPA||Bentuk akhiran sahaja||Huraian
|-
||-i|| ,   || n/a || Dipaparkan sebagai "i" selepas: "zh", "ch", "sh", "r", "z", "c" atau "s".  Selepas "z", "c" atau "s", bunyinya seperti bunyi "zzz" yang panjang. Selepas "zh", "ch", "sh" atau "r", bunyinya bagaikan bunyi "r" yang panjang dengan lidah bergulung. Dalam sesetengah dialek, sebutannya lebih terbuka sedikit, membolehkan vokal yang kedengaran lebih jelas untuk dikeluarkan (bunyi vokal tinggi di pertengahan mulut, bibir tidak dibulatkan, seperti IPA ; sebut 'zzz' dan rendahkan lidah agar bunyi dengungan ini boleh lalu).
|-
||a||  ||a|| seperti dalam "abah" 
|-
||e|| ,  ||e|| lebih kurang seperti dalam "kena", tetapi bibir ditutup sedikit dan vokal "e" dihasilkan dari belakang mulut; Kebanyakan suku kata yang bernada ringan menggunakan schwa (tepat dengan "e" dalam "kena"), tetapi juga ditulis sebagai "e".)
|-
||ai||  ||ai|| seperti dalam "balai"
|-
||ei||  ||ei|| seperti dalam "esei"
|-
||ao||  ||ao|| lebih kurang seperti dalam "kau"; a lebih kuat didengar berbanding o
|-
||ou||  ||ou|| seperti dalam "so" (bahasa Inggeris), gugusan vokal "o" dan "u"
|-
||an||  ||an|| seperti dalam "anda"
|-
||en||  ||en|| seperti dalam "rendah"
|-
||ang||  ||ang|| lebih kurang seperti dalam "yang", tetapi vokal "a" dihasilkan di belakang lidah
|-
||eng||  ||eng|| lebih kurang seperti dalam "sengkang", tetapi bibir ditutup sedikit dan vokal dihasilkan dari belakang mulut
|-
||er||  ||er|| lebih kurang seperti dalam "sedar" (hanya wujud sendirinya, atau sebagai bahagian hujung akhiran dalam gabungan dengan suku kata lain — lihat bawah senarai)
|-
! colspan=4 | Akhrian bermula dengan i- (y-)
|-
||i||  ||yi|| seperti dalam "iman", kecuali jika didahului "c", "ch", "r", "s", "sh", "z" atau "zh"
|-
|| ia ||  ||ya|| lebih kurang seperti dalam "kian"
|-
||ie||  ||ye|| gugusan i + ê; tetapi amat pendek; e (disebut seperti ê) disebut lebih panjang dan membawa stres tinggi (seperti dalam "yen")
|-
||iao||  ||yao|| gugusan i + ao
|-
||iu||  ||you|| gugusan i + ou
|-
||ian||  ||yan|| gugusan i + ê + n; seperti "yen"
|-
||in||  ||yin|| seperti dalam "batin"
|-
||iang||  ||yang|| gugusan i + ang
|-
||ing||  ||ying|| seperti dalam "pening"
|-
! colspan=4 | Akhiran bermula dengan u- (w-)
|-
||u||  ||wu|| seperti dalam "ulat"
|-
||ua||  ||wa|| seperti dalam "luar"
|-
||uo, o||  ||wo|| lebih kurang seperti dalam "kuota"; "o" disebut dengan lebih pendek dan ringan berbanding akhiran "o" tunggal tadi
|-
||uai||  ||wai|| seperti dalam "tuai"
|-
||ui||  ||wei|| gugusan u + ei; "i" dalam gugusan ini disebut "ei"
|-
||uan||  ||wan|| seperti dalam "perempuan"
|-
||un||  ||wen|| gugusan u + en
|-
||uang||  ||wang|| lebih kurang seperti dalam "tuang"
|-
||ong||  ||n/a|| lebih kurang seperti dalam "rebung", bagi "u" bibir dibuka sedikit
|-
||n/a||  ||weng|| gugusan u + eng|-
! colspan=4 | Awalan bermula dengan ü- (yu-)
|-
||ü||  ||yu|| seperti dalam "üben" (bahasa Jerman) atau "lune" (bahasa Perancis); Untuk memperoleh bunyi ini, sebut "i" seperti dalam "ini" dengan bibir dibulatkan)
|-
||üe||  ||yue|| gugusan ü + ê; ü ini hendaklah pendek dan ringan
|-
||üan||  ||yuan|| gugusan ü + ê+ n; 
|-
||ün||  ||yun|| gugusan ü + n; 
|-
||iong||  ||yong|| gugusan i + ong; 
|-
! colspan=4 | Kata seru
|-
||ê||  ||(n/a)|| lebih kurang seperti dalam "berang", tetapi bibir dibuka sedikit. Hanya digunakan dalam sesetengah kata teriakan.
|-
||o||  ||(n/a)|| lebih kurang seperti dalam "kuota", tetapi bagi bahagian "o" bibir perlu dibuka sedikit.
|-
|| io ||  ||yo|| lebih kurang seperti dalam "Tio'''man", tetapi bagi "o" bibir perlu dibuka sedikit. Hanya digunakan dalam beberapa kata seru.
|}

1 Bunyi "r" ini hendaklah digulungkan lidahnya.

 Rujukan 

 Pautan luar 

 Penukar automatik 
 Pinyin4j: Java library supporting Chinese to various pinyin representations Mendukung Tulisan Cina Mudah dan Tradisional; Sistem perumian termasuk Hanyu Pinyin, Tongyong Pinyin, Wade-Giles, MPS2, Yale dan Gwoyeu Romatzyh; Menyokong sebutan berbeza bagi satu aksara tunggal; Mendukung output bermodifikasi, seperti ü atau tanda nada.
 Pinyin Translator  Pinyin dengan tanda nada bagi teks Cina mudah atau tradisional. 
 Pinyin Tone Tool Menukarkan pinyin dengan nombor nada kepada pinyin dengan tanda nada pada huruf vokal yang betul''. 
 Chinese pronunciation tool Tampal teks Cina dan peroleh sebutan pinyin semua aksara.
 Pinyin editor Menulis Pinyin dengan nada.
 Pinyin Annotator Mengumpulkan aksara Cina bagi membentuk perkataan dan melabelkan pinyin secara pintar.

Lain-lain 
 Little Pinyin App 1.0 online 
 New Edition Hanyu Pinyin Syllable Table 
 Read/Write using Unicode
 Fluenz - Perisian pembelajaran bahasa Mandarin menggunakan Pinyin bagi hasil komunikasi perbualan segera
 Convert Chinese to Pinyin
 Tongyong and Hanyu Pinyin
 Hanyu Pinyin Information
 Zhuyin->Wade-Giles->Pinyin->Word List
 English Wiktionary - Useful resource for identifying Chinese characters (copy and paste individual characters into "search" box)
 the pinyinator - Menukarkan teks Cina UNICODE ke pinyin
 How to use Pinyin to input Chinese?
 U.S. Library of Congress conversion page
 - Chinese lyrics in Pinyin with sound files (Cantonese & Mandarin)

Bahasa Cina